
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх. 61-00-85/16.02.2024 г.
ДО
ОБЩИНСКИ СЪВЕТ 
ГР. ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Кандидатстване в конкурса, обявен от МОСВ И ПУДООС, в рамките на Националната кампания „Чиста околна среда – 2024 г.” на тема „Обичам природата – и аз участвам” 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

За поредна година Министерството на околната среда и водите (МОСВ) и Предприятието за управление на дейностите по опазване на околната среда (ПУДООС) обявяват конкурс в рамките на Националната кампания „Чиста околна среда-2023 г.” на тема: „Обичам природата – и аз участвам”. Участници в конкурса могат да бъдат общини и кметства, като за реализиране на всеки от класираните проекти ще бъдат предоставени средства в размер до 15 000 лв. (с вкл. ДДС). Срокът за изпращане на проектните предложения е до 29.02.2024 г. Целта на кампанията е да се изгради обществено отношение по въпросите, свързани с опазването на околната среда, да се повиши екологичната култура и загрижеността към мястото, в което живеем.  Основен акцент на кампанията „Чиста околна среда - 2024 г.” е реновиране и/или създаване на нови паркови пространства, залесяване и засаждане на почистени площи, създаване и възстановяване на зони за отдих и други.

В тази връзка Община Златоград предлага да кандидатства в Националната кампания  „Чиста околна среда – 2024 г.” на тема „Обичам природата – и аз участвам”, с проектно предложение „Изграждане на кът за отдих, находящ се на ул. „Рожен“ №1 в гр. Златоград”.  Идеята на това предложение е да се подобри естетическият облик на населеното място чрез дейности по почистване и благоустрояване на паркови пространства, зелени площи, междублокови пространства и зони за отдих, като всеки желаещ може да се включи. 
Предвижда се изграждане на зона за отдих в междублоково пространство в квартал „Гребенци“. Пространството за благоустрояване е разположено  на ул. „Рожен”  №1 в гр. Златоград и представлява част от поземлен имот, с идентификатор 31111.33.336 по Кадастрална карта на гр. Златоград, частна общинска собственост, начин на трайно ползване Комплексно застрояване, съгласно Акт за общинска собственост № 1333/26.09.2016 г., вписан с № 186, том II, рег.584 от 27.09.2016 г. по описа на Служба по вписванията гр. Златоград.
В рамките на проекта се предвижда почистване и реновиране на съществуващата  площ, която е в неугледен естетически вид. Ще се подготви и подравни терена. Поради неравности и скат от едната страна, ще бъдат изградени бетонови укрепителни стени, които да предотвратят евентуални свличания. За ограничаване на площта, безопасността на посетителите и подобряване на естетическия вид, по северната и западната граница ще бъде засят жив плет от вечнозелени декоративни храсти. Ще бъдат засети декоративни нискорастящи дървета, както и ще се извърши затревяване на терена. На терена, живущите са поставили съоръжение „тип люлка“, което ще бъде запазено, но и ще бъде въведено във вид, който да отговаря на изискванията за безопасност, а именно – полагане на тартанова ударопоглъщаща настилка под него.  Ще бъдат монтирани две пейки за почивка, както и две кошчета за отпадъци, за предотвратяване на последващо замърсяване на благоустроеното пространство. 
Реновирането на терена ще осигури спокойствие и възможност за почивка и рекреация на живущите в квартала. Ще оформи екологични навици и отговорно съзнание за опазване на околната среда, както сред подрастващите така и при възрастните.
Във връзка с гореизложеното, предлагам следния проект за решение:
І. Р Е Ш Е Н И Е:

На основание чл. 21, ал. 2, във връзка с чл. 21, ал. 1, т. 23 от ЗМСМА, Общински съвет Златоград
РЕШИ:

Дава съгласие Община Златоград, чрез Кмета на Община Златоград, да кандидатства в конкурса, обявен от МОСВ и ПУДООС, в рамките на Националната кампания „Чиста околна среда-2024 г.”, на тема „Обичам природата - и аз участвам” с проектното предложение „Изграждане на кът за отдих, находящ се на ул. „Рожен“ №1 в гр. Златоград”, разположен в част от поземлен имот, с идентификатор 31111.33.336 по Кадастрална карта на гр. Златоград, частна общинска собственост, начин на трайно ползване Комплексно застрояване, съгласно Акт за общинска собственост № 1333/26.09.2016 г., вписан с № 186, том II, рег.584 от 27.09.2016 г., по описа на Служба по вписванията гр. Златоград. 
С уважение,

МИРОСЛАВ ЯНЧЕВ

Кмет на Община Златоград
        За Кмет:

        Зам.-кмет Елмира Угорлиева Пехливанова

        Заповед за заместване № 59/13.02.2024 г.

Изготвил:

Бистра Башева
гл.спец. „Благоустрояване и озеленяване”
Съгласувал:
Любомир Ангелов
директор дирекция ХД, О, З  и ООС,
той и секретар на МКБППМН



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

